Narodna skupština
20171103

Zahvaljujem. Podneo sam amandman na član 14. U članu 25. stav 2. reč „staratelj“ zamenjuje se rečima „drugi zakonski zastupnik deteta“. U članu 25. zakona koji menjamo ovim izmenama i dopunama, član 25. glasi – dete može da izostane sa pohađanja pripremnog predškolskog programa samo u opravdanim slučajevima, roditelj odnosno drugi zastupnik deteta dužan je da najkasnije u roku od osam dana opravda izostanak deteta. Mi smo prošli put detaljno raspravljali povodom usvajanja zakona i rasprave o Zakonu o osnovama sistema obrazovanja i vaspitanja, zašto je termin, pravne prirode, „drugi zastupnik deteta“ veoma bitan i širi od pojma „staratelj“, i time se obuhvata veći broj dece. Dakle i obaveza da to dete bude školovano, odnosno u ovom slučaju da pohađa predškolsku nastavu. S tim u vezi, mi želimo da podržimo nastojanje Vlade da ovaj član 25. koji se menja samo ovim delom „drugi zakonski zastupnik deteta“ omogući da što širi broj, da što veći broj dece može da pohađa predškolsku ustanovu. Dete može da izostane sa pohađanja pripremnog predškolskog programa samo u opravdanim slučajevima i nikako drugačije i verujem da je Vlada želeći da upravo omogući da što veći broj dece bude obuhvaćen predškolskim vaspitanjem, opravdano promenila reč staratelj u drugi zakonski zastupnik deteta i time omogućila većem broju dece da imaju predškolsko vaspitanje. Mislim da to neće predstavljati problem. Znam na šta kolege misle kada su protiv ovoga, međutim, ja čvrsto verujem da se to neće desiti i da se neće dešavati u ovoj zemlji.